Kota Tanjungbalai

Kota Tanjungbalai (Jawi: كوتا تنجوڠ بلاي) adolah salah satu kota di Provinsi Sumatera Utara, Indonesia. Lueh wilayahnyo 60,52 km² dan panduduak bajumlah 175.233 jiwa tahun 2019. Kota iko barado di tapi Sungai Asahan, sungai tapanjang di Sumatera Utara. Jarak tampuah dari Kota Medan ka Kota Tanjungbalai ko labiah kurang 186 KM atau sakitar 5 jam pajalanan jo kandaraan.

Sabalun Kota Tanjungbalai dipalueh dari hanyo 199 ha (2 km²) manjadi 60,52 km², kota iko panah manjadi kota paliang padek di Asia Tenggara jo jumlah panduduak labiah kurang 40.000 urang dengan kapadatan panduduak labiah kurang 20.000 jiwa per km². Akhianyo Kota Tanjungbalai dipalueh manjadi ± 60 Km² dengan tabiknyo Peraturan Pemerintah Republik Indonesia No. 20 Tahun 1987, tentang parubahan bateh wilayah Kota Tanjungbalai jo Kabupaten Asahan.

Pamarintahan

Daftar Wali Kota 

Barikuik Daftar Wali Kota Kota Tanjungbalai dari maso ka maso:

Dewan Perwakilan 

Barikuik iko adolah komposisi anggota DPRD Kota Tanjungbalai dalam duo pariode tarakhia.

Kecamatan 

Barikuik adolah daftar kecamatan jo kalurahan di Kota Tanjungbalai, Provinsi Sumatra Utara, Indonesia.  Kota Tanjungbalai tadiri dari 6 kecamatan  31 kalurahan dengan lueh wilayah mancapai 107,83 km² dan jumlah panduduak sakitar 169.033 jiwa (2017) sarato jo kapadatan panduduak 1.568 jiwa/km².

Ekonomi

Perbankan 
Untuak manunjang parekonomian di Kota Tanjung Balai ko mako tadapek babarapo bank di kota iko. Bank-bank nan ado tadiri ateh bank-bank nasional pamarintah, bank pamarintah daerah, sarato bank dari pihak swasta. Babarapo bank tasabuik iolah: Bank SUMUT, Bank Mandiri, Bank BRI, Bank BCA, Bank BNI, Bank Danamon, Bank Mega, Bank Panin, Bank QNB Indonesia

Potensi Daerah 
Kota Tanjung Balai mampunyoi babarapo potensi daerah nan dapek diolah manjadi bahan baku industri jo sabagainyo. Kota iko dilalui dek aliran Batang Asahan nan mambaok kandungan mineral jo pasia. Pasia dari Batang Asahan ko cukuik rancak karano manganduang 70-80% silika nan sangaik sasuai untuak dijadikan bahan material bangunan. Salain itu di kota iko ado industri bahan baku mulai dari industri bahan baku kaco, bahan baku panyariang jo panjaniahan aia, bahan baku karamik jo porselin, jo bahan baku untuak konstruksi.

Pariwisata

Wisata kuliner 
Babarapo makanan khas kota Tanjungbalai diantaronyo adolah kerang daguk (kerang batu), kerang bulu, ikan asin mayung, ikan teri Medan (Teri Putih), udang asin (udang pukul), belacan (Rm.Ratu), gulai asam, sayur daun ubi tumbuk, kemudi kapal (kerang hijau), utak kotam, sombam ikan, anyang pakis, dan anyang kepah, saksang (es ka es ge), BPK .

Rujuakan

Pautan lua 

Kota di Sumatera Utara
WikiSumatra